POZIV NA DOSTAVU PONUDA

**POSTUPAK NABAVE S OBVEZNOM OBJAVOM**

POSTUPAK NABAVE ZA NEOBVEZNIKE ZAKONA O JAVNOJ NABAVI EVIDENCIJSKI BROJ NABAVE: 10/2020

**NAZIV NABAVE: Nabava stroja** **za vakuumsko pakiranje svježeg mesa, mesnih proizvoda i narezanih mesnih proizvoda u PROMES CVANCIGER d.o.o.**

Popovača, 23. listopada 2020. godine

2

**1. OPĆI PODACI**

**1.1. Podaci o naručitelju**

Naziv i sjedište naručitelja: **Promes Cvanciger d.o.o. za proizvodnju, trgovinu i usluge**

 **Krmelovac 104, 44317 Popovača**

OIB: 52848763122

Broj telefona: +385 44 570 367

Broj telefaksa: +385 44 571 984

Internetska adresa: [www.promes-cvanciger.hr](http://www.promes-cvanciger.hr)

Adresa elektroničke pošte: cvanciger@promescvanciger.hr

Naručitelj objavljuje **Poziv na dostavu ponuda** na internetskoj stranici

[www.promes-cvanciger.hr](http://www.promes-cvanciger.hr)

**1.2. Podaci o osobi zaduženoj za komunikaciju s ponuditeljima**

|  |  |
| --- | --- |
| Ime i prezime: | Anastazija Šarar |
| Broj telefona: | +385 91 4535 778 |
| Adresa: | Krmelovac 104, 44317 Popovača |
| Adresa elektroničke pošte: | cvanciger@promescvanciger.hr |

Komunikacija i svaka druga razmjena informacija između naručitelja i gospodarskih subjekata obavljati će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se na e-mail adresu: cvanciger@promescvanciger.hr.

Ako je potrebno, gospodarski subjekti mogu za vrijeme roka za dostavu ponuda zahtijevati dodatne informacije i objašnjenja vezane uz Poziv na dostavu ponuda. Dodatne informacije i objašnjenja biti će objavljeni bez navođenja podataka o podnositelju zahtjeva na internetskoj stranici [www.promes-cvanciger.hr](http://www.promes-cvanciger.hr). Zahtjev je pravodoban ako je dostavljen naručitelju najkasnije tijekom četvrtog (4) dana prije dana u kojem ističe rok za dostavu ponuda. Pod uvjetom da je zahtjev dostavljen pravodobno, posljednje dodatne informacije I objašnjenja vezane uz Poziv na dostavu ponuda naručitelj će staviti na raspolaganje najkasnije tijekom trećeg (3) dana prije krajnjeg roka za dostavu ponuda. Ako tijekom objave dođe do izmjene poziva na dostavu ponuda, isti će biti transparentno I istovremeno objavljen. U tom slučaju rok za dostavu ponuda primjereno se produžuje ukoliko je isti kraći od osam (8) dana od dana objave izmjene.

**1.3. Evidencijski broj nabave**

Nabava broj:10/2020.

**1.4. Vrsta postupka nabave**

Nabava robe se provodi temeljem pravila o provedbi postupaka nabava za neobveznike zakona o javnoj nabavi. Tip nabave: **roba i usluge.**

**1.5. Predmet nabave**

Predmet nabave je:

- Automatski stroj za vakumsko pakiranje svježeg mesa, mesnih proizvoda i narezanih mesnih proizvoda

- Instalacija, puštanje u rad i edukacija osoblja za pravilan i siguran rad

**1.6. Procijenjena vrijednost nabave**

• **644.140,00 kn bez PDV-a.**

**1.7. Početak postupka nabave**

Postupak nabave počinje danom objave ovoga **Poziva na dostavu ponuda** na internetskoj stranici cvanciger@promescvanciger.hr

**1.8. Poštivanje načela izbjegavanja sukoba interesa**

Članovi Stručnog povjerenstva za nabavu, osobe ovlaštena za zastupanje naručitelja te imenovana osoba za provođenje postupka nabave moraju postupati u skladu s načelima izbjegavanja sukoba interesa te se izuzimaju iz postupka nabave u slučaju spoznaje o postojanju sukoba interesa. Samo ako se sukob interesa ne može učinkovito ukloniti izuzimanjem navedenih osoba ili poduzimanjem drugih mjera, naručitelj isključuje gospodarskog subjekta iz postupka nabave.

Popis gospodarskih subjekata s kojima je naručitelj u sukobu interesa: nema

**2. PODACI O PREDMETUNABAVE**

**2.1 Opis predmeta nabave**

Naručitelj nabavlja automatski stroj za vakumsko pakiranje svježeg mesa, mesnih proizvoda i narezanih mesnih proizvoda sa uključenom uslugom instalacije, puštanja u rad i edukacije osoblja za pravilan i siguran rad.

Nabava nije podijeljena u grupe.

* 1. **Tehničke specifikacije**

Automatski stroj za termičko oblikovanje pakiranja u izvedbi od nehrđajućeg čelika, koji se može prati, Lako podesivi sustavi za podizanje, bočne strane koje se lako mogu ukloniti za jednostavno održavanje i sveobuhvatnu dostupnost. Stroj pogodan za izradu paketa termoformiranjem, donjeg toplinsko brtvljenog filma, kao i gornjeg filma koji se može topljivo brtviti.

Prigušivanje buke na stroju s apsorberima zvuka na potrošačima

Ambijentalna temperatura: 5 - 15 °C

Min. dubina paketa: 20 mm

Maksimalna dubina paketa: 80 mm

Minimalna težina proizvoda: 100 g, max. težina proizvoda: 2000 g

Materijal za pakiranje:

Donja folija (kruta), Tip: APET / PE, prilagođena vrućem brtvljenju, prilagođena rastezanju

Gornja folija (meka), Tip: PETX / PE, prilagođena vrućem brtvljenju

Gornja folija (meka), Tip: PA / PE, prilagođena vrućem brtvljenju

Donja folija (meka), Tip: PA / PE, prilagođena vrućem brtvljenju

Sigurnosni sustav s magnetskim prekidačima i sigurnosnim klizačima u području utovara,, jedinicom za analizu magnetske sklopke i sigurnosna klizačka jedinica

Mehanizam za podizanje za formiranje, električni podizni mehanizam s pogonskim motorom i ručicom,

Mehanizam za podizanje za varenje,, električni podizni mehanizam s pogonskim motorom i ručicom, mm

Registracija fotoelektričnog ispisa za fleksibilnu gornju foliju; uključujući kočioni mehanizam, valjak i kočnicu.

Sustav za oblikovanje; grijanje i oblikovanje komprimiranim zrakom putem regulatora proporcionalnog tlaka

Sustav za plin za zaplinjavanje kisikom koncentracije O2> 21%

Napon 400 V, Interni napon stroja 400 V, Frekvencija 50 Hz, 3-fazni (i). Napajanje preko glavnog prekidača

**2.3 Mjesto isporuke**

Mjesto isporuke je sjedište Naručitelja, Promes Cvanciger d.o.o. za proizvodnju, trgovinu i usluge Krmelovac 104, 44317 Popovača

**2.4 Rok i način isporuke**

Maksimalni rok isporuke cjelokupnog predmeta nabave je 60 dana od dana potpisa ugovora o nabavi.

**3. KRITERIJ ZA ODABIR PONUDA**

**Kriterij** za odabir ponude je **ekononomski najpovoljnija ponuda**. Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati onu ponudu, koja je pristigla ranije.

Kriteriji za odabir su:

1. Cijena ponude
2. Tehničke prednosti I funkcionalne značajke
3. Rok isporuke
4. Jamstveni rok

Svaki od kriterija ocjenjuje se zasebno sukladno navedenim zahtjevima, a zbroj bodova dodijeljen po svakom od kriterija određuje ukupan broj bodova. Maksimalan broj bodova je 100. Svaki kriterij donosi određeni broj bodova kako je prikazano tablicom u nastavku.

|  |  |  |  |
| --- | --- | --- | --- |
|  R.br. |  Kriterij | Relativni značaj  | Maksimalni broj bodova |
| 1 | Cijena ponude | 30% | 30 |
| 2 | Tehničke prednosti i funkcionalne značajke | 40% | 40 |
| 3 | Rok isporuke | 15% | 15 |
| 4 | Jamstveni rok | 15% | 15 |
| **Maksimalni broj bodova ukupno** | **100** |

Odabrana će biti ponuda koja ostvari najveći broj bodova prema definiranim kriterijima. Ako su dvije ili više valjanih ponuda jednako rangirane prema kriteriju za odabir ponude, naručitelj odabrat će ponudu koja je zaprimljena ranije.

**(1) Cijena ponude**

Naručitelj kao jedan od kriterija određuje cijenu ponude bez poreza na dodanu vrijednost. Maksimalan broj bodova koji Ponuditelj može ostvariti u okviru kriterija cijene ponude je **30 bodova**. Maksimalan broj bodova za kriterij cijene dodijelit će se ponudi s najnižom cijenom, a ostalim prihvatljivim ponudama broj bodova umanjuje se u omjeru ponuđenih cijena prema najnižoj ponuđenoj cijeni.

Bodovna vrijednost ponuda drugih ponuditelja za kriterij (1) određivat će se korištenjem sljedeće formule:

CPmin

CP = ----------- x 30

CPpon

CP = broj bodova koji je dobila ponuda za cijenu

CPmin = najniža ponuđena cijena nabave

CPpon = ponuđena cijena ponude u ocjeni

**(2) Tehničke prednosti I funkcionalne značajke**

Naručitelj kao jedan od kriterija određuje tehničke prednosti i funkcionalne značajke.Ovim kriterijem se ocjenjuju tehničke i funkcionalne prednosti predmeta nabave te kompatibilnosti sa trenutnim tehnološkim sustavom. Maksimalan broj bodova koji ponuditelj može ostvariti u okviru ovog kriterija je 40 bodova.

**(3) Rok isporuke**

Naručitelj kao jedan od kriterija određuje rok isporuke predmeta nabave. Maksimalni rok isporuke je 60 dana od potpisa ugovora. Ponuditelj **u ponudi dostavlja ponuđeni rok isporuke.** Rok isporuke iskazuje se u danima.

Maksimalan broj bodova dodijeliti će se ponudi u kojoj je iskazan najkraći rok isporuke. Prema ovom kriteriju Ponuditelj može ostvariti najviše **15 bodova**.

Maksimalan broj bodova za kriterij cijene dodijelit će se ponudi s najkraćim rokom isporuke, a ostalim prihvatljivim ponudama broj bodova umanjuje se u omjeru ponuđenih rokova isporuke prema najkraćem roku isporuke.

Bodovna vrijednost ponuda drugih ponuditelja za kriterij (3) određivat će se korištenjem sljedeće formule:

RIPmin

RIP = ----------- x 15

RIPpon

RIP = broj bodova koji je dobila ponuda za rok isporuke RIPmin = najkraći rok isporuke ponuđen u postupku RIPpon = ponuđeni rok isporuke ponude koja je u ocjeni

**(4) Jamstveni rok**

Naručitelj kao jedan od kriterija određuje trajenje jamstvenog roka za isporučenu robu. Jamstvom se smatra jamstvo za otklanjanje nedostataka u sustavu (softverskih grešaka i ostalih nedostataka isporučene robe). Jamstveni rok označava vremensko razdoblje u kojem ponuditelj garantira za kvalitetu isporučene robe.

Minimalno trajanje jamstvenog roka je 12 mjeseci.

Jamstveni rok iskazuje se u mjesecima.

Maksimalan broj bodova dodijeliti će se ponudi u kojoj je iskazan najdulji jamstveni rok.

Prema ovom kriteriju Ponuditelj može ostvariti najviše **15 bodova**.

Maksimalan broj bodova za kriterij cijene dodijelit će se ponudi s najduljim jamstvenim rokom, a ostalim prihvatljivim ponudama broj bodova umanjuje se u omjeru ponuđenih trajanja jamstvenog roka prema najkraćem trajanju jamstvenog roka..

Bodovna vrijednost ponuda drugih ponuditelja za kriterij (4) određivat će se korištenjem sljedeće formule:

VOPpon

VOP = ----------- x 15

VOPmax

VOP = broj bodova koji je dobila ponuda za jamstveni rok

VOPpon = ponuđeno vrijeme jamstvenog roka ponude koja se ocjenjuje

VOPmax = najdulje trajanje jamstvenog roka ponuđeno u postupku nabave.

**4. PODACI O PONUDI**

**4.1 Sadržaj i način izrade ponude**

Ponuditelj predaje ponudu elektroničkim putem, skeniranjem dokumentacije potpisane i ovjerene na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći.

Nije dopušteno nuđenje inačica i alternativnih ponuda.

**4.2 Način, datum, vrijeme i mjesto dostave ponude**

Ponuda se dostavlja elektronskim putem, odnosno slanjem e-maila sa svom potrebnom dokumentacijom u prilogu na adresu e-pošte: cvanciger@promescvanciger.hr  s naslovom e-maila „PONUDA za nabavu 10/2020“. Ponuda mora biti zaprimljena od strane naručitelja **najkasnije do** **02. studenog 2020. godine do 10 sati**.

Ponude koje pristignu nakon isteka roka za dostavu ponuda neće biti predmetom procjene

ponuda.

**4.3 Izmjena i/ili dopuna ponude i odustajanje od ponude**

Ponuditelj može do isteka roka za dostavu ponuda dostaviti izmjenu i/ili dopunu ponude te odustati od ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U slučaju odustajanja, ponuda se ne vraća ponuditelju.

**4.4 Način određivanja cijene ponude**

Ponuditelj dostavlja ponudu s cijenom u kunama (HRK). Cijena ponude piše se brojkama. Cijena ponude je nepromjenjiva tijekom trajanja ugovora o nabavi. U cijenu ponude moraju biti uračunati svi troškovi i popusti.

Ponuditelj je dužan ponuditi, tj. upisati cijenu zaokruženu na dvije decimale

**4.5 Neuobičajeno niska cijena**

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke predmeta nabave, naručitelj može odbiti takvu ponudu. Kod ocjene cijena naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati određeni ugovor o nabavi.

Prije odbijanja takve ponude naručitelj mora pisanim putem od ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora.

**4.6 Rok valjanosti ponude**

Rok valjanosti ponude je najmanje 30 (trideset) dana od isteka roka za dostavu ponuda. Naručitelj može odbiti ponudu čija je valjanost kraća od zahtijevane. Na zahtjev naručitelja, ponuditelj može produžiti rok valjanosti svoje ponude.

**5. DONOŠENJE ODLUKE O ODABIRU**

**5.1 Pregled i ocjena ponuda**

Stručno povjerenstvo za nabavu nakon isteka roka za dostavu ponuda pregledava i ocjenjuje

sadržaj podnesenih ponuda te provodi evaluaciju ponuda na temelju prethodno objavljenih kriterija za odabir.

**5.2 Odluka o odabiru/poništenju**

NOJN donosi odluku o odabiru najbolje ponude u roku 7 dana koja će minimalno sadržavati naziv i adresu odabranog ponuditelja, OIB, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

NOJN će poništiti postupak nabave ako :

• nije pristigla niti jedna prijava ili ponuda;

• nije zaprimio niti jednu valjanu prijavu ili ponudu.

NOJN može poništiti postupak nabave ako je cijena ponude veća od osiguranih sredstava za nabavu

U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

NOJN će sve ponuditelje obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava.

**5.3 Sklapanje ugovora**

Naručitelj će, ukoliko je Odluka o Odabiru donesena, s odabranim ponuditeljem sklopiti Ugovor o nabavi. Ugovor mora biti u skladu s uvjetima određenima u ovom postupku nabave I odabranom ponudom.

Ugovor o nabavi sadržava najmanje sljedeće podatke:

• naziv, adresa, broj telefona te OIB Naručitelja;

• naziv, adresa, broj telefona te OIB odabranog ponuditelja;

• opis predmeta nabave;

• iznos Ugovora bez PDV-a (koji odgovara iznosu odabrane ponude);

• rok isporuke;

• jamstveni rok.

**6. ROK, NAČIN I UVJETI PLAĆANJA**

Plaćanje odabranog ponuditelja izvršit će se na slijedeći način:

Plaćanje 30% avansa po ugovaranju, a ostatak po izdanim računima sukladno izvršenoj isporuci nabave na temelju zapisnika o primopredaji u roku od 30 dana od izdavanja računa.